
המכון לגיל ינקות ע"ש זיאמה ארקין במרכז הבינתחומי הרצליה פותח באוקטובר 2019 קורס שנתי לתצפיות הורה-תינוק שמטרתה לשכלל ולהעמיק את הבנת גיל ינקות כבסיס לטיפול במבוגרים, ילדים ותינוקות. מיומנות הצפייה בתינוקות התפתחה לרוב בשני קווים מקבילים. קלינאים התבססו על מודלים פסיכואנליטיים ופסיכולוגים התפתחותיים התבססו על טכניקות מחקר מיקרואנליטיות של אינטראקציות מצולמות. המודל של המכון לגיל ינקות ממשיך את עבודתם של קבוצת בוסטון, בעיקר דניאל סטרן וביאטריס ביבי, ומשלב בין שתי הגישות מתוך הנחה שתמונה שלמה של גיל ינקות אפשרית רק על ידי שילוב שתי הפרספקטיבות. בקורס כל תלמידה תצפה בקשר בין התינוק ואחד מהוריו לאורך שנת חייו הראשונה על פי ההנחיות שיקבעו במהלך השעורים. התצפית תכלול גם צילומים קצרים שינותחו בהמשך בכיתה.
ייפתחו שתי קבוצות:
ימי ראשון בין השעות 09:30-11:00
ימי שני 13:00-14:30
הלימודים ייתקיימו במכון לגיל ינקות, ברחוב הנדיב 71, בית הנדיב, הרצליה
היקף הקורס: שנתי (שעה וחצי, אחת לשבוע. סה"כ 35 שעות שנתיות)
מנחות הקורס:
יעל סגל, ראש המכון לגיל ינקות וראש היחידה הטיפולית במכון לגיל ינקות. פסיכולוגית קלינית, פסיכואנליטיקאית מנחה ומורה במכון הישראלי לפסיכואנליזה בירושלים.
מירב עמיאל-דינשטיין, פסיכולוגית קלינית בכירה במכון לגיל ינקות, מתמחה במכון הישראלי לפסיכואנליזה בירושלים.
תנאי קבלה:  בעלי מקצועות בריאות הנפש. מספר המקומות מוגבל ותינתן עדיפות למועמדות העונות על הקריטריונים של תוכנית ההכשרה.
*קורס זה יהווה תנאי קבלה לתוכנית ההכשרה בפסיכותרפיה הורה-תינוק שתפתח ב 2020. פרטים על תוכנית זו ניתן למצוא באתר של המכון לגיל ינקות.
מחיר: 3600 ₪
רישום עד לתאריך: 1.7.19
לפרטים נוספים ורישום: תמר זינגר 09-7881900tsinger@idc.ac.il
חג שמח,
מצוות המכון לגיל ינקות

